2.+Daisy+Cotton

Kjære dagbok, dette er mitt første innlegg. Navnet mitt er Daisy Cotton, jeg er 24 år gammel og bor i Liverpool, for øyeblikket sammen med mine foreldre. Jeg har fortsatt ikke funnet min store kjærlighet, men søken etter å etablere en familie er fortsatt der.

Jeg jobber for øyeblikket som spinnerske på en tekstilfabrikk i byen. Jeg trives sammen med mine venninner på jobb, men det kan fort ta slutt ettersom maskinene erstatter oss en etter en. Det er to muligheter for meg, enten mister jeg jobben selv eller så kommer jeg inn i et nytt miljø med faste arbeidstider og streng disiplin, i tillegg er det oppsynsmenn som kommer til å passe på meg hele dagen. Jeg er ikke vant til å jobbe under oppsyn så jeg tror det kommer til å bli en utfordring som jeg må lære meg å tilpasse.

Jeg skulle ønske at jeg hadde en mann akkurat på dette tidspunktet. Jeg kunne følt en viss trygghet hvis jeg hadde hatt en mann til å forsørge meg og eventuelt våre fremtidige barn slik at han kunne ha jobbet og jeg kunne ha vært hjemme å passet på barna på heltid, men det er kun ting jeg fantaserer.

Men det finnes også mørke sider ved å være gift. Jeg mister inntektene mine som jeg har brukt til å forsørge foreldrene mine gjennom alle disse årene. Men ikke nok med det så mister jeg min selvstendighet, samtidig som det dukker opp en følelse av isolasjon i hjemmet. Mine sosiale behov for kontakt med andre mennesker forsvinner også gradvis.

Dette er noen tanker jeg har gjort meg, men noen ganger kan tanker bli en virkelighet.

Kyss og klem, Daisy Cotton

Skrevet av Edel, Felipe, Hani, Mark og Vivekka.